Ελληνικές αυτοδιοικητικές εκλογές 1998

Οι νομαρχιακές εκλογές του 1998 στην Ελλάδα ήταν οι δεύτερες μετά την καθιέρωση των νομαρχιών ως αιρετών ΟΤΑ. Έλαβαν χώρα στις 11 Οκτωβρίου 1998, παράλληλα με τις δημοτικές και κοινοτικές εκλογές, και για την ανάδειξη ενός συνδυασμού ως νικητή απαιτείτο απόλυτη πλειοψηφία. Όπου αυτό δεν επετεύχθη, η εκλογή επαναλήφθηκε στις 18 Οκτωβρίου με τη συμμετοχή μόνο των δύο συνδυασμών που είχαν λάβει τις περισσότερες ψήφους. Οι εκλεγέντες ανέλαβαν καθήκοντα με την έναρξη του 1999. Γενικά χαρακτηριστικά της αναμέτρησης υπήρξαν τα εξής: Οι προερχόμενοι/στηριζόμενοι από τη ΝΔ επικράτησαν ελαφρώς αυτών του ΠΑΣΟΚ, ανατρέποντας την έως τότε κυριαρχία των δεύτερων στο θεσμό (βλ. και αποτελέσματα του 1994). Από τα μικρά κόμματα, το ΚΚΕ έμεινε πιστό στην πρακτική συγκρότησης «στενών» ψηφοδελτίων στις περισσότερες νομαρχίες. Ο ΣΥΝ δεν εφάρμοσε ενιαία τακτική, επιλέγοντας κατά περίπτωση συνεργασία με άλλες δυνάμεις (συνήθως το ΠΑΣΟΚ, αλλά όχι τόσο μαζικά όσο το '94) ή στενότερα ψηφοδέλτια. Το ΔΗΚΚΙ δεν είχε ιδιαίτερη παρουσία, ενώ η Πολιτική Άνοιξη (σε πτωτική πορεία μετά την αποτυχία του '96) συμμετείχε στις περισσότερες νομαρχίες στα ψηφοδέλτια της ΝΔ. Στις μισές περίπου νομαρχίες, νίκησαν οι συνδυασμοί των απερχόμενων νομαρχών. Ψηφοδέλτιο χωρίς επίσημη κομματική στήριξη νίκησε μόνο σε μία νομαρχία (Πέλλα). Δεν εξελέγη ούτε μια γυναίκα νομάρχις με εξαίρεση την Αθήνα και τον Πειραιά, όπου όμως η εκλογή έγινε βάσει του υπερνομαρχιακού ψηφοδελτίου που είχε επικεφαλής άνδρα.

 Με αστερίκο σημαίνονται οι περιπτώσεις που επανεξελέγη ο απερχόμενος νομάρχης. Δίπλα από τα ονόματα των εκλεγέντων στο β΄ γύρο, σημαίνεται η κατάταξή τους στον α΄. Στις υπερνομαρχίες, η ανάδειξη των νομαρχών έγινε βάσει των κατά τόπους αποτελεσμάτων των υπερνομαρχιακών συνδυασμών. Οι τελευταίες δημοτικές και κοινοτικές εκλογές του 20ού αιώνα πραγματοποιήθηκαν έγιναν μαζί με τις αντίστοιχες νομαρχιακές εκλογές, στις 11 και στις 18 Οκτωβρίου 1998. Ήταν οι πρώτες εκλογές της τοπικής αυτοδιοίκησης μετά από την εφαρμογή του σχεδίου "Καποδίστριας", σύμφωνα με το οποίο οι μικρότεροι δήμοι και κοινότητες όλης της επικράτειας συγχωνεύθηκαν και περιορίσθηκαν σε συνολικά 1.033 (μεγαλύτερους) δήμους. Οι κυβερνητικοί υποψήφιοι ηττήθηκαν και στους τρεις μεγάλους δήμους. Στον δήμο Αθηναίων ο υποψήφιος της ΝΔ Δημήτρης Αβραμόπουλος επανεκλέχθηκε από τον πρώτο γύρο με ποσοστό ψήφων 57% αφήνοντας δεύτερη την (υποστηριζόμενη από ΠΑΣΟΚ και ΣΥΝ) Μαρία Δαμανάκη που κέρδισε λιγότερο από 17% των ψήφων. Στις εκλογές μετείχαν και ο πρώην δήμαρχος Δημήτρης Μπέης, ως ανεξάρτητος με τη στήριξη του ΔΗΚΚΙ, λαμβάνοντας ποσοστό 12 %, ο Λέων Αυδής του ΚΚΕ, ο Δημοσθένης Βεργής και άλλοι υποψήφιοι του εξωκοινοβουλευτικού χώρου. Στον Πειραιά επικράτησε (στον δεύτερο γύρο) ο Χρήστος Αγραπίδης με ποσοστό 58,4% έναντι 41,6% του αντιπάλου του, πρώην υπουργού του ΠΑΣΟΚ Χρήστου Φωτίου. Στη Θεσσαλονίκη επικράτησε (στον δεύτερο γύρο) ο Βασίλης Παπαγεωργόπουλος με 54,2% έναντι 45,8% του Θρασύβουλου Λαζαρίδη. Ο Σπύρος Βούγιας με την υποστήριξη του ΣΥΝ ξεπέρασε το 15%. Ο Ευάγγελος Φλωράτος (ΝΔ) εκλέχθηκε στον δεύτερο γύρο με ποσοστό 52,19% (29,79% στον πρώτο γύρο). Δεύτερος ήταν ο προηγούμενος δήμαρχος Ανδρέας Καράβολας (ΠΑΣΟΚ) με 47,81% (36,09% στον πρώτο γύρο) και τρίτος ο Παναγιώτης Κοσιώνης (ΚΚΕ) με 27,24%. Στις εκλογές συμμετείχαν επίσης η ανεξάρτητη υποψήφια Άννα Σπηλιωτακάρα (που υποστηριζόταν από την Πολιτική Άνοιξη) και οι υποψήφιοι του ΣΥΝ, Γιώργος Κατσιγιάννης, και του ΔΗΚΚΙ, Γιώργος Παπαγεωργόπουλος. Επανεκλέχθηκε ο Γιάννης Μυστακόπουλος (ΣΥΝ). Νικητής αναδείχθηκε Νίκος Ρογκάκος (ΚΚΕ). Εκλέχθηκε ο Κυριάκος Ντηνιακός. Αποτελέσματα δημοτικών εκλογών